James Chadwick
Ni Apo James Chadwick, CH, FRS (20 Oktubre 1891 – 24 Hulio 1974) ket Ingles a pisiko a nagungunaan ti Premio Nobel iti Pisika idi 1935 para iti pannakaduktalna ti neutron idi 1932. In 1941, isu ket nagsurat iti kanungpalan a burador ti Reporta MAUD, nga isu daytoy ti nakareggetan ti gobierno ti Estados Unidos a mangrugi iti serioso a panagsukimat iti atomiko a bomba. Isu idi ti daulo ti timpuyog ti Britaniko ken nagtrabaho iti Proyekto Manhattan idi las-ud ti Maikadua a Gubat ti Sangalubongan. Isu ket nakabaliero idiay Inglatera idi 1945 para kadagiti nagun-odna iti pisika.
Nagturpos ni Chadwick manipud iti Victoria University of Manchester idi 1911, nga idiay ket nagadal babaen ni Ernest Rutherford (ammo akas ti "ama ti nuklear a pisika").[3] Idiay Manchester, isu ket nagtultuloy a nagadal babaen ni Rutherford aginggana idi isu ket nagungunaan iti bukodna nga MSc idi 1913. Ti isu met laeng a tawen, nagungunaan idi ni Chadwick ti Research Fellowship manipud iti Naarian a Komision para iti Eksibision idi 1851. Isu ket napili nga agadal iti beta a radiasion babaen ni Hans Geiger idiay Berlin. Iti panagusr ti kontador Geiger ni Geiger, ni Chadwick ket nakabael idi a nangipakita a ti beta a radiasion ket agpataud ti agtultuloy nga espektra, ken saan a dagiti diskreto alinia a naipagpagarup idi. Isu ket adda pay laeng idiay Alemania idi nangrugi ti Umuna a Gubat ti Sangalubongan idiay Europa, naggigian kadagit isimmaruno nga uppat a tawen idiay pagbalodan a kampo ti Ruhleben.
Dagiti nagibasaran[urnosen | urnosen ti taudan]
- ^ Massey & Feather 1976.
- ^ a b c d "James Chadwick". AcademicTree.org. Naala idi 21 Hulio 2014.
- ^ "Ernest Rutherford". Figures in Radiation History. Michigan State University. Naiyarkibo manipud iti kasisigud idi 2015-06-29. Naala idi 3 Hunio 2014.
Dagiti akinruar a silpo[urnosen | urnosen ti taudan]
Dagiti midia a mainaig ken ni James Chadwick iti Wikimedia Commons
zho_Hans ilo_Latn ilo_Latn ilo_Latn fur_Latn ilo_Latn ilo_Latn ilo_Latn ilo_Latn